CELEX: 32014L0022
Language: el
Date: 2014-02-13 00:00:00
Title: Εκτελεστική οδηγία 2014/22/ΕΕ της Επιτροπής, της 13ης Φεβρουαρίου 2014 , για την τροποποίηση του παραρτήματος IV της οδηγίας 2006/88/ΕΚ του Συμβουλίου όσον αφορά τη λοιμώδη αναιμία του σολομού (ΛΑτΣ)  Κείμενο που παρουσιάζει ενδιαφέρον για τον ΕΟΧ

14.2.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 44/45
            
         
      ΕΚΤΕΛΕΣΤΙΚΉ ΟΔΗΓΊΑ 2014/22/ΕΕ ΤΗΣ ΕΠΙΤΡΟΠΉΣ
   
   της 13ης Φεβρουαρίου 2014
   για την τροποποίηση του παραρτήματος IV της οδηγίας 2006/88/ΕΚ του Συμβουλίου όσον αφορά τη λοιμώδη αναιμία του σολομού (ΛΑτΣ)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 61 παράγραφος 2,
   Εκτιμώντας τα ακόλουθα:
   
               (1)
            
            
               Η οδηγία 2006/88/ΕΚ θεσπίζει, μεταξύ άλλων, ορισμένους κανόνες υγειονομικού ελέγχου οι οποίοι ισχύουν για ζώα υδατοκαλλιέργειας και τα προϊόντα τους, συμπεριλαμβανομένων ειδικών διατάξεων για τις εξωτικές και μη εξωτικές ασθένειες και τα είδη που είναι ευπαθή σε αυτές, που απαριθμούνται στο μέρος II του παραρτήματος IV της εν λόγω οδηγίας.
            
         
               (2)
            
            
               Στο τμήμα Β του μέρους I του παραρτήματος IV της οδηγίας 2006/88/ΕΚ ορίζονται τα κριτήρια που πρέπει να πληρούνται προκειμένου μια ασθένεια να περιλαμβάνεται στον κατάλογο των μη εξωτικών ασθενειών του μέρους II του εν λόγω παραρτήματος. Επί του παρόντος, η λοιμώδης αναιμία του σολομού (ΛΑτΣ) περιλαμβάνεται στον εν λόγω κατάλογο.
            
         
               (3)
            
            
               Τον Μάιο του 2013 ο Παγκόσμιος Οργανισμός για την Υγεία των Ζώων (OIE) τροποποίησε το κεφάλαιο 10.5 του κώδικα υγείας των υδρόβιων ζώων (κώδικας του OIE για τα υδρόβια ζώα) όσον αφορά τη ΛΑτΣ. Σύμφωνα με τον αναθεωρημένο κώδικα του OIE για τα υδρόβια ζώα (16η έκδοση 2013), η ΛΑτΣ ορίζεται ως λοίμωξη με γονότυπο απαλειμμένου HPR ή με γονότυπο HPR0 (μη απαλειμμένη ιδιαίτερα πολυμορφική περιοχή) του γένους Isavirus (ISAV) της οικογένειας Orthomyxoviridae. Επιπλέον, στο εξής αμφότεροι οι γονότυποι δηλώνονται υποχρεωτικά σύμφωνα με τα άρθρα 1.3.1 και 10.5.1 του κώδικα του ΟΙΕ για τα υδρόβια ζώα. Πριν από την εν λόγω αναθεώρηση δεν γινόταν διάκριση μεταξύ των δύο γονοτύπων του ISAV.
            
         
               (4)
            
            
               Μόνο οι λοιμώξεις με γονότυπο απαλειμμένου HPR του γένους ISAV πληρούν τα κριτήρια που ορίζονται στο τμήμα B του μέρους I του παραρτήματος IV της οδηγίας 2006/88/ΕΚ. Κατά συνέπεια, μόνο οι λοιμώξεις με γονότυπο απαλειμμένου HPR του γένους ISAV θα πρέπει να περιλαμβάνονται στο μέρος II του παραρτήματος IV της οδηγίας 2006/88/ΕΚ. Για τους σκοπούς της οδηγίας 2006/88/ΕΚ, η λοιμώδης αναιμία του σολομού (ΛΑτΣ) θα πρέπει, συνεπώς, να οριστεί ως λοίμωξη με γονότυπο απαλειμμένου HPR του γένους ISAV.
            
         
               (5)
            
            
               Επομένως, το μέρος II του παραρτήματος IV της οδηγίας 2006/88/ΕΚ θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα IV της οδηγίας 2006/88/ΕΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   1.   Τα κράτη μέλη θεσπίζουν και δημοσιεύουν, πριν από τις 15 Νοεμβρίου 2014, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις διατάξεις αυτές το αργότερο από τις 16 Νοεμβρίου 2014.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
   Άρθρο 4
   Η παρούσα οδηγία απευθύνεται στα κράτη μέλη.
   
      Βρυξέλλες, 13 Φεβρουαρίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
         
      
   
   
      (1)  ΕΕ L 328 της 24.11.2006, σ. 14.
   
      ΠΑΡΑΡΤΗΜΑ
      Στο παράρτημα IV της οδηγίας 2006/88/ΕΚ, το μέρος II αντικαθίσταται από τα εξής:
      
         «ΜΕΡΟΣ II
         
         
            Ασθένειες που περιλαμβάνονται στον κατάλογο
         
         
                     Εξωτικές ασθένειες
                  
               
                      
                  
                  
                     Ασθένεια
                  
                  
                     Ευπαθή είδη
                  
               
                     Ψάρια
                  
                  
                     Επιζωοτική νέκρωση του αιμοποιητικού
                  
                  
                     Πέστροφα ιριδίζουσα (Oncorhynchus mykiss) και πέρκα (Perca fluviatilis)
                  
               
                     Μαλάκια
                  
                  
                     Λοίμωξη από Bonamia exitiosa
                     
                  
                  
                     Στρείδι Αυστραλίας (Ostrea angasi) και στρείδι Χιλής (O. chilensis)
                  
               
                     Λοίμωξη από Perkinsus marinus
                     
                  
                  
                     Στρείδι Ιαπωνίας (Crassostrea gigas) και στρείδι Ατλαντικού (C. virginica)
                  
               
                     Λοίμωξη από Microcytos mackini
                     
                  
                  
                     Στρείδι Ιαπωνίας (Crassostrea gigas), στρείδι Ατλαντικού (C. virginica), στρείδι Ειρηνικού (Ostrea conchaphila) και κοινό στρείδι (O. edulis)
                  
               
                     Καρκινοειδή
                  
                  
                     Σύνδρομο Taura
                  
                  
                     Λευκή γαρίδα του Κόλπου (Penaeus setiferus), γαλάζια γαρίδα Ειρηνικού (P. stylirostris) και λευκή γαρίδα Ειρηνικού (P. vannamei)
                  
               
                     Σύνδρομο της κίτρινης κεφαλής
                  
                  
                     Καφετιά γαρίδα του Κόλπου (Penaus aztecus), ροζ γαρίδα του Κόλπου (P. duorarum), γαρίδα Kuruma Ιαπωνίας (P. japonicus), γαρίδα μαύρος τίγρης (P. monodon), λευκή γαρίδα του Κόλπου (Penaus setiferus), γαλάζια γαρίδα Ειρηνικού (P. stylirostris) και λευκή γαρίδα Ειρηνικού (P. vannamei)
                  
               
            
         
                     Μη εξωτικές ασθένειες
                  
               
                     Ψάρια
                  
                  
                     Λοιμώδης αιμορραγική σηψαιμία (ΛΑΣ)
                  
                  
                     Ρέγγα (Clupea spp.), κορήγονος (Coregonus sp.), τούρνα (Esox lucius), μπακαλιάρος (Gadus aeglefinus), γάδος Ειρηνικού (G. macrocephalus), γάδος Ατλαντικού (G. morhua), σολομός Ειρηνικού (Oncorynchus spp.), πέστροφα ιριδίζουσα (Ο. mykiss), γαϊδουρόψαρο (Onos mustelus), πέστροφα η κοινή (Salmo trutta), καλκάνι (Scophthalmus maximus), σπράτ (Sprattus sprattus), θύμαλλος (Thymallus thymallus) και πράσινη χωματίδα (Paralichthys olivaceus)
                  
               
                     Λοιμώδης αιματοποιητική νέκρωση (ΛΑΝ)
                  
                  
                     Σολομός Ειρηνικού κέτα (Oncorhynchus keta), σολομός Ειρηνικού ασημένιος (Ο. kisutch), σολομός Ιαπωνίας (Ο. masou), πέστροφα ιριδίζουσα (Ο. mykiss), σολομός Ειρηνικού ερυθρός (Ο. nerka), σολομός Ειρηνικού ροδόχρους (Ο. rhodurus), σολομός Ειρηνικού Βασιλικός (Ο. tshawytscha) και σολομός ο κοινός (Salmo salar)
                  
               
                     Ιός του έρπητα του ψαριού σαζάνι (νόσος KHV)
                  
                  
                     Κυπρίνος ή γριβάδι και σαζάνι (Cyprinus carpio)
                  
               
                     Λοιμώδης αναιμία του σολομού (ΛΑτΣ): λοίμωξη με γονότυπο απαλειμμένου HPR του γένους Isavirus (ISAV)
                  
                  
                     Πέστροφα ιριδίζουσα (Oncorhynchus mykiss), σολομός ο κοινός (Salmo salar) και πέστροφα η κοινή (Salmo trutta)
                  
               
                     Μαλάκια
                  
                  
                     Λοίμωξη από Marteilia refringens
                     
                  
                  
                     Στρείδι Αυστραλίας (Ostrea angasi), στρείδι Χιλής (Ο. chilensis), κοινό στρείδι (Ο. edulis), στρείδι Αργεντινής (Ο. puelchana), μύδι Ατλαντικού (Mytilus edulis) και μύδι Προβηγκίας (M. galloprovincialis)
                  
               
                     Λοίμωξη από Bonamia ostreae
                     
                  
                  
                     Στρείδι Αυστραλίας (Ostrea angasi), στρείδι Χιλής (Ο. chilensis), στρείδι Ειρηνικού (O. conchaphila), στρείδι Ασίας (Ο. denselammellosa), κοινό στρείδι (Ο. edulis) και στρείδι Αργεντινής (Ο. puelchana)
                  
               
                     Καρκινοειδή
                  
                  
                     Ιχθυοφθειρίαση
                  
                  
                     Όλα τα δεκάποδα καρκινοειδή (τάξη Decapoda)»